Պրիշտինայի համալսարան

**Պրիշտինայի համալսարան** (), բարձրագույն կրթության պետական հաստատություն, գտնվում է Պրիշտինայում (Կոսովո)։ Ուսանողների թիվը՝ 41 833 (2009-2010 ուսումնական տարի)։

## Ակնարկ
Հանդիսանում է Եվրոպական համալսարանների ասոցիացիայի անդամ։ Կապեր է պահպանում արևմտաեվրոպական և ամերիկյան համալսարանների ու հաստատությունների հետ։ Պրիշտինայի համալսարանը ալբանալեզու համալսարան է, որն ամենաբարձր վարկանիշն ունի Եվրոպայում։ Պրիշտինայի համալսարանն առաջարկում է դասընթացներ և ծրագրեր, որոնք տանում են դեպի պաշտոնապես ճանաչված բարձրագույն կրթության աստիճաններ, ինչպիսիք են բակալավրի, մագիստրոսի, դոկտորի աստիճանները կրթության տարբեր ոլորտներում։

2016-2017 ուսումնական տարում համալսարանում սովորել է 38 974 ակտիվ ուսանող, որից 17 042 (43,8%) տղամարդիկ են, իսկ 21 932 (56,2%) կանայք, 38 334 (98,3%) ուսանողներ եղել են Կոսովոյից, 413-ը (1%)՝ Պրեշևոյից, Մեդվեջիայից և Բույանովացից, 99-ը (0,25%)՝ Չեռնոգորիայից, 56-ը (0,14%)՝ Հյուսիսային Մակեդոնիայից, 49-ը (0,12%)՝ Ալբանիայից և 23-ը (0,06%)՝ այլ երկրներից։

Այժմ Պրիշտինայի համալսարանն ունի 17 ֆակուլտետ, որից 14-ը ակադեմիական, 3-ը` կիրառական գիտությունների։

## Ֆակուլտետներ
* փիլիսոփայության ֆակուլտետ
* մաթեմատիկայի և բնական գիտությունների ֆակուլտետ
* բանասիրական ֆակուլտետ
* իրավագիտության ֆակուլտետ
* տնտեսագիտության ֆակուլտետ
* քաղաքաշինության և ճարտարապետության ֆակուլտետ
* էլեկտրատեխնիկայի և հաշվողական տեխնիկայի ֆակուլտետ 
* մեխանիկա-մեքենաշինության ֆակուլտետ
* բժշկական ֆակուլտետ
* հումանիտար և մաթեմատիկական գիտությունների բաժին
* գյուղատնտեսության և անասնաբուժության ֆակուլտետ
* երկրագիտության և տեխնոլոգիայի ֆակուլտետ
* սպորտային գիտությունների ֆակուլտետ
* մանկավարժական ֆակուլտետ
* կիրառական գիտությունների և բիզնեսի ֆակուլտետ, Պեչ
* կիրառական գիտությունների և տեխնիկայի ֆակուլտետ, Կոսովոյի Միտրովիցա
* կիրառական գիտությունների և տեխնիկայի ֆակուլտետ, Ուրոշևաց

## Հայտնի շրջանավարտներ և դասախոսներ
* Ֆեհմի Ագանի, կոսովացի ակադեմիկոս, սոցիոլոգիայի պրոֆեսոր և քաղաքական գործիչ
* Նեջատ Դացի, ՄԱԿ-ի ղեկավարման տակ գտնվող Կոսովոյի նախագահ, քիմիայի նախկին պրոֆեսոր
* Ուկշին Հոթի, կոսովացի պրոֆեսոր, փիլիսոփա և քաղաքական ակտիվիստ
* Հիլմի Իբար, քիմիայի պրոֆեսոր և մանկավարժության նախկին դեկան Թրակիայի համալսարանում
* Ատիֆեթե Յահյագա, Կոսովոյի Հանրապետության չորրորդ նախագահ
* Ալի Պոդրիմյա, կոսովացի բանաստեղծ
* Ալբին Կուրտի, Կոսովոյի նախկին վարչապետ, Պրիշտինայի համալսարանի ուսանողների անկախ միության նախկին ղեկավար
* Վյոսա Օսմանի, Կոսովոյի ժողովրդավարական լիգայի նախագահի տեղակալ, Կոսովոյի Հանրապետության խորհրդարանի գործող սփիքեր
* Իբրահիմ Ռուգովա, հետպատերազմական Կոսովոյի առաջին նախագահ
* Ֆաթմիր Սեյդիու, ՄԱԿ-ի ղեկավարման տակ գտնվող Կոսովոյի նախագահ, իրավագիտության նախկին պրոֆեսոր
* Հաշիմ Տաչի, Կոսովոյի Հանրապետության հինգերորդ նախագահ, նախկին վարչապետ

## Պատկերասրահ

Պատկեր:University of Pristina - Faculty of Philology 2.JPG|Բանասիրական ֆակուլտետ
Պատկեր:University of Prishtina - Faculty of Medecine - Institut A.jpg|Բժշկական ֆակուլտետ
Պատկեր:University of Pristina - Faculty of Philosophy.JPG|Փիլիսոփայության ֆակուլտետ
Պատկեր:University of Pristina - Faculty of Mathematics and Natural Sciences.JPG|Մաթեմատիկայի և բնական գիտությունների ֆակուլտետ
Պատկեր:University of Pristina - Law and Economic Faculty.JPG|Իրավագիտության և տնտեսագիտության ֆակուլտետ


## Ծանոթագրություններ

## Գրականություն
* Manfred G. Raupp Hrsg: The fight against malaria and other related mosquito-born diseases : results and proposed next steps of the Rotary Seminar at the University Prishtina (Kosovo), ICC Deutschland Türkei, Rotary International 2019 

## Արտաքին հղումներ
* 

Կատեգորիա:Եվրոպական համալսարաններ
Կատեգորիա:Կոսովոյի մշակույթ
Կատեգորիա:Կրթությունը Կոսովոյում
Կատեգորիա:Պրիշտինայի շենքեր և կառույցներ